钦定古今图书集成/理学汇编/文学典/第251卷 > 张炎乐府指迷 > 《意趣》
## 钦定古今图书集成/理学汇编/文学典/第251卷 > 张炎乐府指迷 > 《意趣》

词，以意为主，要不蹈袭前人语。如东坡《中秋水调歌》
云：“明月几时有，把酒问青天”夏夜《洞仙歌》云：“冰肌玉
骨，自清凉无汗。”王荆公《金陵桂枝香》云：“登临送目。正
故国晚秋，天气初肃。千里澄江如练，翠峰如簇。征帆
去棹斜阳里，背西风、酒旗斜矗。彩舟云淡，星河鹭起，
画图难足。叹往昔、豪华竞逐。怅门外楼头，悲恨相续。
千古凭高，对此慢嗟荣辱。六朝旧事随流水，但寒烟
衰草凝绿。”至今商女，时时尚歌《后庭》遗曲。姜白石赋
梅云：“旧时月色，是几番照我，梅边吹笛。”《疏影》云：“苔枝
缀玉。有翠禽小小，枝上同宿。”此数词皆清空中有意
趣，无笔力者未易到。